הוועדה המיוחדת לדיון בהצעת חוק יסוד: הממשלה (תיקון - ממשלת חילופים) (פ/280/23), כנסת 23, פרוטוקול מספר 1, 2020-04-24 00:30

חברי הוועדה: איתן גינזבורג – היו"ר קארין אלהרר משה ארבל עוזי דיין עופר כסיף אופיר כץ מיקי לוי פטין מולא אוסאמה סעדי טלי פלוסקוב אלכס קושניר שלמה קרעי

קארין אלהרר משה ארבל מיקי מכלוף זוהר אופיר כץ יזהר שי

מנהל/ת הוועדה: נועה בירן-דדון

רישום פרלמנטרי: אתי אפלבוים

על סדר-היום: בהתאם לראות סעיף 106(א)(1) לתקנון הכנסת, הוועדה תבחר יושב-ראש מבין חבריה לפי המלצת ועדת הכנסת.

על סדר-היום: לעניין הוועדות המיוחדות מחליפה הוועדה המסדרת את ועדת הכנסת והיא החליטה להמליץ לוועדה המיוחדת לדיון בהצעת חוק-יסוד הממשלה (תיקון – ממשלת חילופים), לבחור בחבר הכנסת איתן גינזבורג לכהן כיו"ר הוועדה.

קארין אלהרר: אני מבקשת זכות דיבור.

אברהם (אבי) ניסנקורן: בבקשה.

קארין אלהרר: אני חייבת לומר.

קארין אלהרר: לאורך כל היום שמעתם דברים שנאמרו מתוך כאב מאוד מאוד גדול.

קארין אלהרר: אבל יש פה אבל אחד.

קארין אלהרר: אני את איתן גינזבורג מעריכה ואוהבת ואני לא רוצה שהדבר הזה יהיה על הראש שלו.

קארין אלהרר: לא מספיק שהוא חתם על הצעת החוק – אני חושבת שגם טוב, בשם החברות בינינו, טוב יהיה שנציג הליכוד ייקח על עצמו את הדיון בוועדה הזאת.

קארין אלהרר: אני אסביר למה.

אברהם (אבי) ניסנקורן: בקצרה.

קארין אלהרר: בקצרה.

קארין אלהרר: אני רואה את ההתנהלות ביום הזה ואני אומרת לכם שאתם אצה רצה לכם הדרך והם משתעשעים.

קארין אלהרר: ואני אומרת לכם, אם זאת באמת ממשלת אחדות, האחדות צריכה להיות גם בהצעת החוק הזאת.

קארין אלהרר: אתם כתבתם, ניסחתם, תנו להם להוביל את הוועדה הזאת.

קארין אלהרר: איתן, לא ממקום של חוסר הערכה אליך, להיפך.

קארין אלהרר: אני הייתי מציעה שאופיר סופר - - -

קריאה: אופיר כץ.

קארין אלהרר: אופיר כץ, סליחה.

קארין אלהרר: אבל זה הצעה של היושב ראש של התנועה שלכם, שהוא פנה אלינו במליאה וביקש ממישהו מהליכוד לקחת.

קארין אלהרר: מה מאחורי זה מסתתר?

מיקי לוי: זה מתוך מקום טוב.

מיקי לוי: הוא עשה קצת יותר מכם, אבל לא חשוב.

מיקי לוי: סליחה.

משה ארבל: אתה רוצה רגע לעבור לעשייה שלו במשרד האוצר?

מיקי לוי: משה, אתה מבין בכלכלה.

מיקי לוי: 36% גירעון קיבלנו, תראה כמה החזרנו לכחלון.

קריאה: כמה גירעון עשה יאיר?

מיקי לוי: החזרנו 6 מיליארד שקל עודף.

מיקי לוי: לך תלמד.

מיקי לוי: אתה בכלל לא מבין בכלכלה.

משה ארבל: קצת יותר טוב ממך.

מיקי לוי: 36 מיליארד שקל גירעון.

מיקי לוי: שאל את כחלון כמה הוא קיבל עודף.

מכלוף מיקי זוהר: שעה פנויה, תבוא אני אעביר לך קורס בכלכלה.

קריאה: מיקי, הוא משוויץ וכל נאום שלו במליאה שהוא פתר את מתווה צוק איתן.

מכלוף מיקי זוהר: איזה פתר?

מיקי לוי: מה שנכון, נכון.

משה ארבל: איזה נכון, זה ראש הממשלה בכלל - - -

מיקי לוי: ראש הממשלה עשה מתווה של – ראש הממשלה כתב ספרה?

משה ארבל: מה זה משנה, הוא נתן את המתווה.

מיקי לוי: הוא לא נתן שום מתווה.

מיקי לוי: ישבנו עליו ברשות המיסים.

מיקי לוי: ישב על המתווה, עלאק.

אברהם (אבי) ניסנקורן: לקארין יש עוד דקה לדבר.

קארין אלהרר: אני רוצה לענות לחבר הכנסת מולא.

קארין אלהרר: תראה, יכול להיות שאצלכם הערכים והחברות לא הולכים עם הפוליטיקה.

קארין אלהרר: אני אומרת לך, שלמרות מה שהם עשו, אני מעריכה אותם ואני לא רוצה שהם יפלו קרבן.

קארין אלהרר: אני אומרת לך, איתן, אתה לא צריך את זה על הראש שלך.

קארין אלהרר: אני סיימתי.

קריאה: מיקי, למה יאיר לפיד לא הציע אותי, למשל?

מכלוף מיקי זוהר: למה לא אותי?

אברהם (אבי) ניסנקורן: מיקי, למרות שאתה פגוע, תן לאלכס לדבר.

מיקי לוי: תגיד, מיקי, ראש הממשלה שכח מה אמרת עליו.

מכלוף מיקי זוהר: אני מזכיר לו את זה כל יום.

מיקי לוי: שאמרת עליו מניאק?

מכלוף מיקי זוהר: אני מזכיר לו את זה כל יום.

מכלוף מיקי זוהר: זה השוני ביני לבין אחרים.

מכלוף מיקי זוהר: אני אומר לו תמיד מה שאני חושב לטוב ולרע.

אלכס קושניר: אני באמת מעריך מאוד את המאמץ של חברי כחול לבן בהבאת החוק הזה.

אלכס קושניר: זה לא פשוט, עברתם פה יום לא פשוט, כולל התקפות אישיות שעם חלקן אני חייב לומר שאני לא מסכים.

אלכס קושניר: גם היו פה דברים שנאמרו על מהות החוק.

אלכס קושניר: גם היום וגם עכשיו במליאה לא ראיתי כל-כך הסתערות של חברי הליכוד כדי לתמוך בחוק הזה וכדי לקדם אותי.

אלכס קושניר: הספקתי להכיר את איתן רק פה בכנסת אבל הספקנו גם קצת להתיידד כאן.

אלכס קושניר: לכן איתן, אני ממליץ לך, תעשה את עבודתך.

טלי פלוסקוב: התחילו לדאוג לך איתן.

טלי פלוסקוב: כמה חברים פתאום יש לך.

אלכס קושניר: לעשות את עבודתך ולא להשתתף בדבר הזה ולו מתוך הסיבה שיכול להיות מצב שברגע ה-21 יום האלה נגמרים וביבי נתניהו מקבל 61 חתימות מכם, מיקי זוהר יישב במקום אבי ניסנקורן ואז המצב פה יתהפך.

אלכס קושניר: יתחילו לחפש פה עריקים ואז אתם תמצאו את עצמכם - - -

טלי פלוסקוב: אולי אתם הייתם מתנהגים כך.

טלי פלוסקוב: לא צריך לתת ציונים - - -

איתן גינזבורג: יש לך כשל לוגי בטיעון.

איתן גינזבורג: אם יש עריקים, אפשר למצוא אותם עכשיו, למה צריך לחכות לחתימות?

קארין אלהרר: לא ככה ביבי עובד.

אלכס קושניר: יש פה חיפוש אקטיבי אחרי עריקים ומי שיושב פה ולא יודע את זה, אז כנראה הוא לא כל-כך יודע.

אברהם (אבי) ניסנקורן: אגב, אנחנו נמנעים מנאומים כדי לקדם את החוק הזה.

מכלוף מיקי זוהר: ניסיתי, אני אומר לך, ירקתי דם, אף אחד לא רצה לבוא.

מכלוף מיקי זוהר: בסוף עשינו בפשרה, מה אתה רוצה?

אברהם (אבי) ניסנקורן: אלכס, עוד דקה.

אלכס קושניר: לא.

אלכס קושניר: אני רוצה להציע מועמד חלופי.

אברהם (אבי) ניסנקורן: אתה לא יכול.

אלכס קושניר: בדרך-כלל אנחנו רבים על דפי הטוויטר ועל דפי הפייסבוק.

אלכס קושניר: הבחור הזה הוא דוקטור לחקר ביצועים.

אלכס קושניר: הבחור הזה גם מבין בגימטרייה.

אלכס קושניר: קוראים לו שלמה קרעי.

מיקי לוי: נהדר, כולנו נצביע עבורו.

שלמה קרעי: לא נראה לי שאתה תיהנה כל-כך כשאני אהיה יושב ראש.

טלי פלוסקוב: שלמה, עכשיו עברו אליך, איזה פרגונים.

אברהם (אבי) ניסנקורן: אנחנו עוברים להצבעה.

אברהם (אבי) ניסנקורן: בבקשה, אוסמה.

אוסאמה סעדי: חברים, אנחנו עכשיו נכנסים ליום הראשון של הרמדאן.

אוסאמה סעדי: עוד שעתיים אנחנו מתחילים בצום אז תתחשבו בנו.

אוסאמה סעדי: איתן, אתה יודע כמה אנחנו מעריכים אותך.

טלי פלוסקוב: תנו לבן אדם ליהנות מהפרגונים של החברים.

טלי פלוסקוב: מגיע לו, מגיע לו, הכול בסדר.

אוסאמה סעדי: הוא יודע את מה שאני רוצה להגיד לו.

אוסאמה סעדי: אתה לא צריך להיות בחזית.

אוסאמה סעדי: עוד חמישים שנה ידברו על ההיסטוריה של התקופה הזאת, יכתבו על התקופה הגרועה ביותר.

אוסאמה סעדי: אתם יודעים שיש פה סוגיות חוקתיות ממדרגה ראשונה ואי-אפשר לשנות שיטת משטר מאז קום המדינה ועד היום.

מיקי לוי: בשביל איש אחד.

אוסאמה סעדי: זה אתם עושים כאילו עכשיו כותבים את חוק יסוד הממשלה מהסעיף הראשון עד האחרון.

אוסאמה סעדי: משנים את חוק יסוד הכנסת, משנים את הכול.

אוסאמה סעדי: למה?

אוסאמה סעדי: כי למעשה מקימים שתי ממשלות וכובלים את שיקול הדעת אפילו של ראש הממשלה.

אוסאמה סעדי: הוא לא יכול לעשות שום דבר בלי שילך לראש הממשלה החלופי.

אוסאמה סעדי: ראש הממשלה החלופי לא יכול לעשות שום דבר.

אוסאמה סעדי: הוא לא יכול לפטר שרים, הוא לא יכול להכריז על מלחמה.

אוסאמה סעדי: הוא לא יכול להחליט כלום.

אוסאמה סעדי: זאת ממשלת שיתוק וממשלת ג'ובים.

אוסאמה סעדי: אם לפני שבועיים שלושה היו מציעים אותך לכל ועדה, אנחנו היינו תומכים בך.

אוסאמה סעדי: היום אתה מצד אחד ואנחנו מצד אחר ונעשה את כל האמצעים על-מנת להכשיל אותך.

אופיר כץ: אני רוצה להודות ליש עתיד על האמון שאתם נותנים בי.

קארין אלהרר: זאת אני, לא כל יש עתיד.

אופיר כץ: כי יאיר לפיד גם אמר לי שהוא רוצה שאני אהיה יושב ראש.

קארין אלהרר: לא תיאמנו.

אלכס קושניר: אולי יש עתיד מחפשת עריקים עכשיו?

אברהם (אבי) ניסנקורן: אני מצטרף לקרדיט.

מיקי לוי: זה בדוק בייעוץ המשפטי שאי-אפשר להצביע על מועמד נוסף?

אברהם (אבי) ניסנקורן: אי-אפשר.

אברהם (אבי) ניסנקורן: אפשר להצביע רק למועמד שהציע.

אופיר כץ: תודה רבה על האמון אבל אצלנו, בניגוד למה שקורה אצלכם, אצלנו מכבדים הסכמים עם הבטחות.

מיקי לוי: רוצה לשאול את מופז?

מיקי לוי: את ציפי לבני?

אופיר כץ: מי שהציע אותי זה אתם, יש עתיד וההבטחות שלכם בבחירות עם מי לא לשבת כולם יודעים ואיך אחרי זה עשיתם בדיוק הפוך.

אופיר כץ: מר"צ עצרו אתכם.

אופיר כץ: אתם ניסיתם עם המשותפת למרות שהבטחתם שלא תדברו איתם ולא תשבו איתם.

אופיר כץ: ניסיתם להקים איתם ממשלה ולא הצלחתם.

מכלוף מיקי זוהר: תשאל את עופר שלח, מיקי, הוא יסביר לך בדיוק.

מיקי לוי: זה השותף שלכם עכשיו, בני גנץ, הוא ישב.

מיקי לוי: מה, הם לא חלק ממדינת ישראל?

אופיר כץ: מי שתפר את ההסכם עם המשותפת זה היה עופר שלח.

מכלוף מיקי זוהר: מיקי, איך עברת מקצה לקצה, מלא נכון עכשיו.

מכלוף מיקי זוהר: זה כמו רבי מאיר, להכשיר את השרץ במאה חמישים טעמים.

מיקי לוי: איתן, מי עשה את הפגישה?

מיקי לוי: איתן, מי עשה את הפגישה.

איתן גינזבורג: לא הקשבתי לך כל היום ומציע שלא תמשיך את זה כי אתה מבזה את עצמך.

מיקי לוי: מי עשה - - -

איתן גינזבורג: את מפלגתך אתה מבזה ואת מפלגתך.

מיקי לוי: איתן, מי עשה את הפגישה?

מיקי לוי: אני יודע לשמור על עצמי, אל תדאג.

מיקי לוי: תענה לי.

מיקי לוי: אין לך תשובה.

אופיר כץ: למרות כל העלבונות שהטחתם היום באיתן וירדתם גם למקומות שגם בפוליטיקה יש גבול, דברים שדיברתם איתם בארבע עיניים, פתאום לבוא לוועדה ולהוציא את זה, זה באמת – זה לא ראוי.

אופיר כץ: לא עושים את הדברים האלה אפילו במסגרת הפוליטית.

אופיר כץ: למרות העלבונות שהטחתם בו, אני בטוח שזה לא ישפיע עליו ואני אתמוך בו להיות ראש הוועדה ואני בטוח שהוא יעשה את זה על הצד הטוב ביותר.

אופיר כץ: דבר אחרון.

אופיר כץ: אם הפנייה הזאת היא סוג של איתות או רמז, שגם אתם רוצים להיכנס לממשלה - - -

מיקי לוי: לא, לא, לא.

אופיר כץ: תגישו פנייה מסודרת.

אופיר כץ: יושב ראש התנועה שלי הוא ביבי נתניהו ואני בטוח שהוא ישקול את זה.

מיקי לוי: הוא מואשם בשלושה סעיפים, שוחד, הפרת אמונים, שלושה סעיפים.

אברהם (אבי) ניסנקורן: מי בעד?

משה אבוטבול: אני רוצה להודות לך, אני בטוח שבעזרת השם, למרות כל הביקורת וקיימת ביקורת, אתה תעשה כדי שסוף סוף יהיה לנו משילות וממשלה עם כמה שיותר הצלחה של כולם.

מיקי לוי: אבל זה חוק מושחת, זה חוק מושחת.

משה אבוטבול: זה לא מושחת, תעשה לי טובה.

משה אבוטבול: מושחת יותר לבזבז עוד פעם על בחירות.

טלי פלוסקוב: אתם משתמשים יותר מידי במילה הזאת.

טלי פלוסקוב: כשיהיה מושחת כבר לא יאמינו לכם.

מיקי לוי: זה חוק מושחת.

מיקי לוי: אין לך מושג, אפילו לא קראת את ההסכם.

טלי פלוסקוב: אתה בטוח שלא קראתי?

משה אבוטבול: הסכם בנוי לתלפיות.

משה אבוטבול: אין אפילו משפט אחד מיותר.

מכלוף מיקי זוהר: משתמשים כל היום במונח מושחת ומושחתים.

מכלוף מיקי זוהר: הציבור כבר לא מתרגש מזה.

מכלוף מיקי זוהר: איך את יודעת שהוא לא מתרגש מזה?

מכלוף מיקי זוהר: את רואה את הסקר.

מכלוף מיקי זוהר: מושחת, אנטי ביבי, 10 מנדטים.

מכלוף מיקי זוהר: כחול לבן 20 מנדטים.

משה אבוטבול: ש"ס קיבלה 10 מנדטים.

מכלוף מיקי זוהר: הציבור לא מצביע לתליינים.

מכלוף מיקי זוהר: אתם תליינים.

מכלוף מיקי זוהר: כל מה שמעניין אתכם זה לתלות את האנשים.

מכלוף מיקי זוהר: אתה לא תקרא ל-1,300,000 איש מושחתים.

מכלוף מיקי זוהר: אתה מבין את זה מיקי?

מכלוף מיקי זוהר: 1,300,000 איש הם לא מושחתים, הם חכמים.

מכלוף מיקי זוהר: ראית מה אמר פרקליט המדינה אמר היום על זה שהגיש את התביעה.

מכלוף מיקי זוהר: אל תתבשם מכתבי אישום, בית המשפט יוציא אותו זכאי, אל תדאג.

מכלוף מיקי זוהר: אני מבין שאתה לא מאמין באדם זכאי עד שלא הוכחה אשמתו.

מיקי לוי: - - -

אברהם (אבי) ניסנקורן: יזהר שי, בבקשה.

יזהר שי: תודה אדוני היושב ראש.

יזהר שי: היה היום דיון חשוב בוועדה הזאת ואני רוצה להודות לכל מי שאמרו את דבריהם.

יזהר שי: נאמרו פה דברים נוקבים מכל צידי הקשת של הבית החשוב הזה.

יזהר שי: הדברים הם רקע טוב לוועדה שנבחרה.

יזהר שי: אני מאחל לה הצלחה.

יזהר שי: אני משוכנע שסגן יושב ראש הכנסת, חבר הכנסת איתן גינזבורג, שעושה את התפקיד שלו בצורה יוצאת מן הכלל כסגן היושב ראש, יעשה גם עבודה מצוינת בחוק החשוב הזה.

יזהר שי: אני בטוח שהוועדה שנבחרה, שאני לא חלק ממנה, תעשה את העבודה שלה.

יזהר שי: יעלו שאלות, יעלו טענות.

יזהר שי: אני מאחל לכם שלא תשתמשו בטיעונים אישיים ולא תגלשו לפסים לא טובים, אבל תעשו כל מה שצריך ותביאו את החוק בדרך הראויה בניהולו של יושב ראש הוועדה איתן גינזבורג.

יזהר שי: שיהיה לכם בהצלחה.

פטין מולא: אני רוצה להגיד מילה לקארין.

פטין מולא: אמרת שערכים ופוליטיקה לא הולכים יחד.

קארין אלהרר: זה לא מה שאמרתי.

קארין אלהרר: אצלך אולי זה לא הולך יחד.

פטין מולא: לא דיברתי מילה היום אבל שמעתי את ההתקפות שלכם לגבי אבי וכל החבר'ה שלו.

קארין אלהרר: לא אמרתי מילה על אבי.

מיקי לוי: אף אחד לא אמר שבחים.

פטין מולא: כל היום אתה צועק ולא דיברתי מילה אחת.

פטין מולא: אני מבקש.

פטין מולא: כל היום אתה צועק, עשית לי חורים באוזניים.

מיקי לוי: זה מצוין, סימן שאני פעיל.

פטין מולא: לפני שלושה שבועות, לפני שהיה הסכם, הייתם בדיל אחד עם המשותפת.

פטין מולא: הבטחתם להם הבטחות והכול היה בולשיט.

מיקי לוי: אתה צודק.

פטין מולא: אתם לא עמדתם בהבטחות.

מיקי לוי: אתם לא עמדתם בהסכמים.

מיקי לוי: אתם מהבוקר תוקפים את האנשים פה.

מיקי לוי: מגיע להם.

פטין מולא: אין אפילו כבוד אחד לאנשים שהיו איתכם.

פטין מולא: עכשיו אתה אומר לבן אדם כי אתה מציע את איקס, מציע את וואי, זה כאילו הוא עכשיו צריך להוציא אותו מהעולם.

מיקי לוי: למה לא?

פטין מולא: לפני שלוש שעות היה תחת ביקורת, מושחת.

מיקי לוי: אני גם עכשיו אומר שההסכם מושחת.

מיקי לוי: חלק ממנו ייפסל בבית משפט.

מיקי לוי: אני גם עכשיו אומר.

טלי פלוסקוב: איתן, אנחנו איתך, אל תדאג.

אברהם (אבי) ניסנקורן: עוברים להצבעה.

אברהם (אבי) ניסנקורן: מי בעד בחירת חבר הכנסת איתן גינצבורג לכהן כיו"ר הוועדה.

אברהם (אבי) ניסנקורן: רק חברי הוועדה המיוחדת יכולים להצביע.

מיקי לוי: תבדקי את השמות, יש כאן חברי כנסת שלא יכולים להצביע.

מיקי לוי: הצבעה בעד – רוב נגד – מיעוט נמנעים - אין

אברהם (אבי) ניסנקורן: רוב בעד.

מיקי לוי: רוויזיה.

טלי פלוסקוב: מיקי, תהיה בריא.

מיקי לוי: יש לי זמן, כל הלילה לפני.

אברהם (אבי) ניסנקורן: אני מחדש את הישיבה.

אברהם (אבי) ניסנקורן: מצביעים על הרוויזיה של מיקי לוי.

אברהם (אבי) ניסנקורן: מיקי, אתה רוצה לומר כמה מילים?

מיקי לוי: זה לא ברמה האישית נגד איתן, למרות שהצענו, הוא בהחלט ראוי.

מיקי לוי: אני הייתי מצפה ממך, למשל, שתדחה את חוק המעצרים ליום ראשון.

מיקי לוי: מכיוון שאין התחשבות, אז גם אני אמרתי, רגע, אני לא ממהר לשום מקום.

אברהם (אבי) ניסנקורן: נימוק טוב.

מיקי לוי: אני לא סובל מנדודי שינה, אין לי בעיה להישאר ער.

מיקי לוי: גם אין לי בעיה לעשות פיליבסטר של 10 שעות.

אברהם (אבי) ניסנקורן: אנחנו נצביע על הרוויזיה.

אברהם (אבי) ניסנקורן: מי בעד הרביזיה?

אברהם (אבי) ניסנקורן: מי נגד?

אברהם (אבי) ניסנקורן: הצבעה בעד – מיעוט נגד – רוב נמנעים - אין

אברהם (אבי) ניסנקורן: הרביזיה לא התקבלה.

אברהם (אבי) ניסנקורן: בהצלחה.

איתן גינזבורג: ראשית, תודה רבה על האמון.

איתן גינזבורג: שנית, ננהל את הישיבות בצורה עניינית אבל בצורה אינטנסיבית ורציפה, על-מנת שנוכל בלוחות זמנים וגם על-מנת שנוכל להוציא מפה את המיטב ולממש את הזכויות של כל מי שרוצה לדבר.

איתן גינזבורג: הוועדה תצא הודעה על הרישום.

משה ארבל: איתן, הכי חשוב שתוסיף שנכבד את המיעוט.

אברהם (אבי) ניסנקורן: תודה רבה, הישיבה נעולה.